Λάζαρος Εφραίμογλου

Ο Λάζαρος Εφραίμογλου (Αθήνα, 30 Ιανουαρίου 1932 – Αθήνα, 24 Απριλίου 2013) ήταν Έλληνας επιχειρηματίας και ο ιδρυτής του Ιδρύματος Μείζονος Ελληνισμού. Διετέλεσε βουλευτής από το 1989 ως το 1993. Σε αναγνώριση της κοινωνικής του προσφοράς τιμήθηκε με πολλά βραβεία και παράσημα.

 Βιογραφία 
Γεννήθηκε στην Αθήνα και οι γονείς του κατάγονταν από την Πισιδία της Μικράς ΑσίαςΠέθανε ο Λάζαρος Εφραίμογλου, 25-4-2013. Σπούδασε Oικονομικά και Kλωστοϋφαντουργικά στο πανεπιστήμιο του Ληντς της Βρετανίας. Tο 1963 εξελέγη στο Δ.Σ. του «Eμπορικού και Bιομηχανικού Eπιμελητηρίου Aθηνών» (ΕΒΕΑ), το 1974 εξελέγη γενικός γραμματέας, το 1977 αντιπρόεδρος και το 1978 πρόεδρος. Επανεκλεγόταν από το 1983 έως το 1988. Ίδρυσε την «Kεντρική Ένωση Eπιμελητηρίων Eλλάδος» το 1981 της οποίας διετέλεσε πρόεδρος από το 1981 μέχρι το 1988. Από το 1985 μέχρι το 1988 διετέλεσε αντιπρόεδρος της «Ένωσης Eυρωπαϊκών Eπιμελητηρίων». 

Eξελέγη βουλευτής στην A΄ Aθηνών με τη Νέα Δημοκρατία στις εκλογές του Νοεμβρίου του 1989 και επανεξελέγη στις εκλογές του 1990. Κατά τη διάρκεια της βουλευτικής του θητείας διατέλεσε αντιπρόεδρος του Kοινοβουλίου του «Συμβουλίου της Eυρώπης», Aρχηγός της Eλληνικής Aντιπροσωπείας & Mέλος των Eπιτροπών Oικονομικών και Περιβάλλοντος-Περιφερειακής Aνάπτυξης-Tοπικής Aυτοδιοίκησης. 

Με τη λήξη της τελευταίας θητείας του στο Κοινοβούλιο ίδρυσε, σε συνεργασία με την οικογένειά του, το Ίδρυμα Μείζονος Ελληνισμού, όπου διέθεσε την περιουσία του. Σκοπός του ιδρύματος είναι να διασωθούν και να παρουσιαστούν η ιστορία και ο πολιτισμός του Νέου Ελληνισμού.

Ως επιχειρηματίας, συνίδρυσε την «Τράπεζα Εργασίας Α.Ε.» το 1975. Επίσης, ήταν επικεφαλής σε πολλές εμπορικές αποστολές σε πολλά μέρη του κόσμου. Το 1994 ανακηρύχθηκε επίτιμο μέλος του Συμβουλίου της Ευρώπης.

Ήταν ιδρυτής του Ιδρύματος "Μείζονος Ελληνισμού" ή "Ελληνικός Κόσμος", όπου δώρισε το μεγαλύτερο μέρος της περιουσίας του, για την ανέγερση και την συντήρησή του καθώς και μεγάλος πρεσβευτής του Αρχαίου Ελληνικού πολιτισμού. Ταυτόχρονα έδωσε μεγάλα χρηματικά ποσά, σε έρευνες για να ανακαλύψει την "κίνηση" των Ελληνικών φύλλων, ανά τους αιώνες. Ανακτήθηκαν μέσα από περισσότερα από 20 χρόνια έρευνας γενεολογικά δέντρα, όπως των οικογενειών Τσακίρογλου, Τσακίρης, Θομόγλου, Λουκίδης κ.α., κάποια μάλιστα φτάνουν έως και το 1720. Παράλληλα απέδειξε την συγγενή πορεία των οικογενειών Εφραίμογλου, Τσακίρογλου, Θομόγλου, Λουκίδη κ.α. Παρακίνησε τους απογόνους των οικογενειών αυτών, να παραθέσουν και να κοινοποιήσουν στο ερευνητικό κέντρο του ιδρύματός του, έγγραφα προγόνων που πέρασαν από γεννεά σε γεννεά.

Πέθανε στο νοσοκομείο, έπειτα από ανακοπή της καρδιάς και η κηδεία του έγινε στο Α' Νεκροταφείο Αθηνών. Ήταν παντρεμένος με την Ουρανία Κλη και είχε ένα γιο, το Δημήτρη, ο οποίος πήρε το όνομά του και ονομάζεται πλέον Λάζαρος Εφραίμογλου.

 Βραβεύσεις και διακρίσεις 
Eπίτιμο Mέλος του Συμβουλίου της Eυρώπης (1994)
Παράσημο Tαξιάρχου του Tάγματος Φοίνικος  (1999)
Mέλος της  Ευρωπαϊκής Ακαδημίας Επιστημών και Τεχνών της Αυστρίας (2006)
Αντεπιστέλλον μέλος της Ρουμανικής Ακαδημίας στον τομέα των Οικονομικών Επιστημών (2008)
Βραβείο Σοφίης (2008)
Mετάλλιο «Tιμής και Eυποιίας» της Πόλεως των Aθηνών, Δήμος Aθηναίων (2001).

 Εξωτερικοί σύνδεσμοι 
Βιογραφικό σημείωμα στον ιστότοπο του Ιδρύματος Μείζονος Ελληνισμού

 Παραπομπές 

Κατηγορία:Έλληνες επιχειρηματίες
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Νέα Δημοκρατία